sal die voirs wyne den werckluyde den montcost geve
en mijn hee die dachuen betale desgelijcx sal oec die
voirs wyne sculdich sijn te doene allen den wercliede
die aen die voirs huysige vade hove wercke sulle den
montcost geve uutgescheyde va groven nuwen wercke
It het es noch voirwde en coditie dat die vors wyne
egheen recht noch bewin hebbe en sal int nuwe huys
achter metter toebehoerte mer sal mij hee dabdt dat
te hem werts behoude mette pertstalle die mijn
hee heeft doen make achter den putte En mij hee
en sijn familie selen moige liggen gaen staen en keere
totte voirs huyse achter tallen tijden alst hem gelieve
sal sonder wedersegge vade voirs wyne Ite es noch voirwde
dat de voirs wyne houde sal moigen opt bosch va cappedale
en op die ande zijtbosschen toebehoende den voirs goidsh
va heyleshe alsoe vele verckene en ande beesten alst de
voirs wyne gelieve sal over djaer Behoudelijck dat hij
jegheen bossche gebruycke en sal met sijne hore beeste ende
perden noch daer inne en sal moge doen drijve oft hoede
egheensins hij en sij out vier jaer va houwe sonder cosent
va mijne hee Item het es noch voirwde dat de voirs
wynne egheen recht hebbe en sal op egheen vad voirs
goidsh bossche van enighe houte te houde dan alleene
op die voerlen en buyten de grechte vand voirs bossche
en dit sal hem mij hee alle jae bewijse alsoe vele houts
dat die voirs wyne sal moige doen make vijfhoudt
goeder getuygeliker mutsarden sonder erghe liste Ite het
es noch voirwerde dat de voirs wyne va nyemade
en sal moigen scape houden dan van mijne hee op dat
hijze hem gheve wilt en oft mij hee hem die nyet en
gane dat hij dan die sal moige houden va hem selve oft
va wyen hij wilt Ite sal de voirs wyn sculdich sijn alle
jae zijne tmijn lanc dueren alle die goide lande en beepde
vaden voirs hove wel en loffelic te bevreden en te luycken
en oic die ryoelen en watervliete te ruyme de wege te
maken al ome aen die goede en die alsoe te late tzijnen
afscheyde alsoe dat mijne hee binne desen tmijne egheen
schade en geschiede nocht en hebbe It sal de voirs wyne
moige doen truncke ten behoirlijcken tijde alle die wielien
en truncbome aen die voirs goide staende uutgenome
aen die bosschen sonder enich opgaende hout te houden oft
te truncken en dies sal de voirs wyne sculdich sijn alle